Ma tükk aega mõtlesin ja diskuteerisin ning otsustasin, et tahan olla online siis, kui tahan. Ehk siis n-ö nutitelefon oli paratamatus. Aga kuna poes öeldi, et olen helistamise koha pealt "heavy user" (just seda väljendit ta kasutaski :D), siis soovitati puutetundliku ekraanita telefoni - olla mugavam. Valik jäi lõpuks Nokia E52 peale (mis ei ole kõige kallima hinnaklassi nutikas,  aga siiski üsna nutikas). Ja mulle tundub, et tegin õige otsuse - vahel tundub, et ekraan jääb väikseks, aga enamasti - aku peab väikese ekraaniga paremini, vajadusel teeb ok pilte ja videosid, saan netti ning näeb välja piisavalt ok (ja on "slim" :D). Ahjaa... ja müüja lohutas mind: "See on nutitelefon. Iga nutitelefoniga on probleeme... nii 90... 100% juhtudest. Aga uuendage tarkvara nii umbes neli korda, siis hakkab kenasti tööle." Mulle ta ausus meeldis.